rejauldu/bengali-wikipedia huggingface dataset:
ওলগা ইগোরেভনা জায়েতসেভা (; জন্ম: ১০ নভেম্বর, ১৯৮৪) একজন রুশ স্প্রিন্টার। http://www.iaaf.org/athletes/biographies/letter=z/athcode=199887/index.html title=International Association of Athletics Federations -Biography for Olga Zaytseva  জায়েতসেভা ২০০৬ সালে গোথেনবার্গে ইউরোপীয় অ্যাথলেটিক্স চ্যাম্পিয়নশিপে ৪০০ মিটারে ব্রোঞ্জ পদক জিতেছিলেন, পাশাপাশি ৪ × ৪০০ মিটার রিলেতে স্বর্ণপদক জিতেছিলেন। http://www.thestandard.com.hk/news_detail.asp?pp_cat=19&art_id=24888&sid=9284935&con_type=3 The Standard -English daily newspaper-Hong Kong August 12, 2006 Access date April 1, 2011  তিনি রাশিয়ার জন্য ৪ × ৪০০ মিটার রিলে দলেরও অংশ ছিলেন যেটি ২০০৬ সালে ইনডোর ইভেন্টে বিশ্ব রেকর্ড তৈরি করে। http://edition.cnn.com/2006/SPORT/08/10/athletics.europeans/ CNN -Obikwelu completes European double August 10, 2006 Access date April 1, 2011   আরো দেখুন    ইউরোপীয় অ্যাথলেটিক্স চ্যাম্পিয়নশিপের পদকপ্রাপ্তদের তালিকা (মহিলা)   তথ্যসূত্র    বহিঃসংযোগ     বিষয়শ্রেণী:রুশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:ইউরোপীয় অ্যাথলেটিকস চ্যাম্পিয়নশিপের পদক বিজয়ী বিষয়শ্রেণী:রুশ নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:বিশ্ব অ্যাথলেটিক্স ইনডোর রেকর্ডধারী (রিলে) বিষয়শ্রেণী:ইউরোপীয় অ্যাথলেটিক্স চ্যাম্পিয়নশিপ বিজয়ী বিষয়শ্রেণী:রুশ দীর্ঘ লম্ফবিদ
আহলে সুন্নাত (উর্দু: جماعت اہل سنت) পাকিস্তানের একটি মুসলিম ধর্মীয় সংস্থা যা বেরলভী আন্দোলনের প্রতিনিধিত্ব করে। এটি মুহাম্মদ শফি উকাড়ভী সমর্থন করেছিলেন।  যদিও এটি একটি সুন্নি সংস্থা এবং এটি বহু সূফী রীতিনীতি এবং ঐতিহ্য গ্রহণ করেছে।Akhund, 114-115   ইতিহাস   ২০০৬ সালে, করাচিতে মওলিদ (নবী মুহাম্মদের জন্মদিন) উদযাপনের জন্য জামায়াতে আহলে সুন্নাত সংগঠিত অনুষ্ঠানে বোমা হামলায় কমপক্ষে ৬৩ জন নিহত এবং ৮০ জনেরও বেশি আহত হয়। নিহতদের মধ্যে জামায়াত আহলে সুন্নাত ও সুন্নি তেহরিকের সিনিয়র নেতাসহ বেশ কয়েকজন বেরলভী ধর্মীয় ব্যক্তিত্ব ছিলেন। লস্কর-ই-জাঙ্গভির অন্তর্গত তিন ব্যক্তি এই অপরাধের জন্য দোষী সাব্যস্ত হয়েছিল।  ২০১১ সালের জানুয়ারিতে, সংস্থার পণ্ডিতরা মুসলমানদের পরামর্শ দিয়েছিলেন যে, পাঞ্জাবের গভর্নর সালমান তাসিরের অন্ত্যেষ্টিক্রিয়ায় যোগ না দেওয়ার জন্য, যিনি সম্প্রতি নিন্দা আইনের বিরুদ্ধে তাঁর স্পষ্টবাদী বিশ্বাসের জবাবে হত্যা করা হয়েছিল।   তথ্যসূত্র   বহিঃসংযোগ   অফিসিয়াল ওয়েবসাইট  বিষয়শ্রেণী:বেরলভী সংগঠন বিষয়শ্রেণী:বেরলভী রাজনৈতিক দল বিষয়শ্রেণী:পাকিস্তানে ইসলাম বিষয়শ্রেণী:সুন্নি সংগঠন বিষয়শ্রেণী:পাকিস্তান ভিত্তিক ইসলামি সংগঠন
বেলাল মোহাম্মদ (২০ ফেব্রুয়ারি ১৯৩৬ - ৩০ জুলাই ২০১৩) হলেন বাংলাদেশের স্বাধীনতা যুদ্ধের সূচনালগ্নে স্বাধীন বাংলা বেতার কেন্দ্রের একজন প্রতিষ্ঠাতা এবং বেতার কেন্দ্রের সংগঠকদের মধ্যে একজন অগ্রদূত।   প্রাথমিক জীবন  বেলাল মোহাম্মদ ১৯৩৬ সালের ২০ ফেব্রুয়ারি বাংলাদেশের চট্টগ্রাম জেলার সন্দ্বীপ উপজেলার মুছাপুর গ্রামে জন্মগ্রহণ করেন। তার মায়ের নাম মাহমুদা খানম এবং বাবার নাম মৌলভি মোহাম্মদ ইয়াকুব। ছাত্রাবস্থায় তিনি বাংলাদেশ ছাত্র ইউনিয়নের প্রথম চট্টগ্রাম কমিটির সদস্য ছিলেন। ১৯৬৪ সালে তিনি দৈনিক আজাদীতে উপসম্পাদক হিসেবে কর্মজীবনে প্রবেশ করেন এবং ঐ বছরই রেডিও পাকিস্তান চট্টগ্রাম, কেন্দ্রে স্ক্রীপ্ট রাইটার হিসেবে যোগ দেন। তিনি স্বাধীনতা বিষয়ক বেশ কিছু কবিতা লিখেছেন।  তার স্ত্রী ১৯৭৩ সালে এবং তার একমাত্র পুত্র আনন্দ ১৯৯৮ সালে মাত্র ৩২ বছর বয়সে মৃত্যুবরণ করেন।   বাংলাদেশের স্বাধীনতা যুদ্ধে অবদান  ১৯৭১ সালে বেলাল মোহাম্মদ চট্টগ্রাম বেতার কেন্দ্রে কর্মরত ছিলেন। ২৬শে মার্চ ১৯৭১ সালে ৭টা ৪০ মিনিটে বেলাল মোহাম্মদ (বেলাল মোহাম্মদের সাক্ষাতকারটি ইউটিউবে দেখুন), আবুল কাসেম সন্দ্বীপ, আব্দুল্লাহ আল ফারুক এবং কবি আব্দুস সালাম-সহ আরও কয়েকজন মিলে প্রথম কালুরঘাটের বেতার স্টেশনে স্বাধীন বাংলা বিপ্লবী বেতার নামে বেতার কেন্দ্র প্রতিষ্ঠা করেন। বেলাল মোহাম্মদ প্রথমে স্বাধীন বাংলা বেতার নামকরণ করলেও সহকর্মীর মধ্যে একজন সাথে বিপ্লবী শব্দটি যোগ করেন। সেদিনই বঙ্গবন্ধু শেখ মুজিবুর রহমানের পক্ষ থেকে বাংলাদেশের স্বাধীনতার ঘোষণাপত্রের একটি লিফলেট বেলাল মোহাম্মদের হাতে এসে পৌছায়। ২৬শে মার্চ দুপুর বেলা এম এ হান্নান ও রেডিওর কয়েকজন সহ এই লিফলেটটি নিয়ে আসেন। ২৭শে মার্চ সন্ধ্যায় বেলাল মোহাম্মদ মেজর জিয়াউর রহমানকে সাথে নিয়ে কালুরঘাট পৌঁছান। বেলাল মোহাম্মদ রেডিওতে বক্তব্যের জন্য বঙ্গবন্ধুর স্বাধীনতার ঘোষণাপত্রের অনুসারে একটি স্ক্রিপ্ট তৈরি করে দেন যা মেজর জিয়াউর রহমান স্বাধীন বাংলা বেতার কেন্দ্র থেকে সেইদিন ঘোষণা করেন। ঘোষণাটির শুরু ছিল: "‘আই এম মেজর জিয়া, অন বিহ্যাভ গ্রেট লিডার বঙ্গবন্ধু শেখ মুজিবুর রহমান......" ২৬শে মার্চকে বাংলাদেশের স্বাধীনতা দিবস হিসেবে পালন করা হয়। স্বাধীনতা ঘোষণাপত্র পাঠকারী হিসেবে মেজর জিয়া ছিলেন ৯ম। (ইউটিউবে বেলাল মোহাম্মদের সাক্ষাতকারটি দেখুন)।   পুরস্কার  বাংলাদেশের মহান মুক্তিযুদ্ধে অসামান্য অবদানের স্বীকৃতিস্বরূপ ২০১০ সালে তাকে স্বাধীনতা দিবস পুরস্কারে ভূষিত করা হয়। এছাড়া স্বাধীনতা যুদ্ধ সম্পর্কিত সাহিত্য রচনার জন্য ২০১১ সালে তাকে বাংলা একাডেমী পুরস্কার প্রদান করা হয়।   মৃত্যু  বেলাল মোহাম্মদ ৩০শে জুলাই , ২০১৩ তারিখ ৭৭ বছর বয়সে মৃত্যুবরণ করেন। ঢাকার অ্যাপোলো হাসপাতালে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় ভোর ৫টার দিকে তিনি মারা যান।দৈনিক প্রথম আলো বেলাল মোহাম্মদের ইচ্ছানুসারে তার মরদেহ বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাশাস্ত্রের শিক্ষার্থীদের গবেষণার উদ্দেশ্যে দান করা হয়।   তথ্যসূত্র    বহিঃসংযোগ   স্বাধীনতার ঘোষণা: বেলাল মোহাম্মদের সাক্ষাৎকার প্রদীপ চৌধুরী | ২৮ মার্চ ২০১০ http://arts.bdnews24.com/?p=2769   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:১৯৩৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:স্বাধীনতা পুরস্কার বিজয়ী
সরদার মুহাম্মদ শফকত হায়াত খান বালুচ (উর্দু:) একজন পাকিস্তানি রাজনীতিবিদ, যিনি ২০১০ থেকে মার্চ ২০১৩ এবং পুনরায় ২০১৩ সালের আগস্ট থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন। তিনি সাহিওয়াল শহরের প্রধান বালুচ পরিবারের সদস্য।   রাজনৈতিক জীবন  সরদার শাফকাত হায়াত খান ২০০২ সালের পাকিস্তানের সাধারণ নির্বাচনে পাকিস্তান মুসলিম লীগ (ন) (পিএমএল-এন) এর প্রার্থী হিসেবে পিপি-৩৭ (সারগোধা-১০) আসন থেকে পাঞ্জাব প্রাদেশিক পরিষদের সদস্য পদে প্রতিদ্বন্দ্বিতা করেন, কিন্তু পরাজিত হন। তিনি ১৩,২৮১ ভোট পান এবং স্বাধীন প্রার্থী মেজর (অব.) আসগর হায়াত কলিয়ারের কাছে হেরে যান, যিনি ৩০,৪২২ ভোট পেয়েছিলেন।  ২০০৮ সালের পাকিস্তানের সাধারণ নির্বাচনে তিনি স্বাধীন প্রার্থী হিসেবে একই আসন (পিপি-৩৭, সারগোধা-১০) থেকে প্রাদেশিক পরিষদের সদস্য পদে প্রতিদ্বন্দ্বিতা করেন, কিন্তু পরাজিত হন। তিনি ২,২৮৮ ভোট পান এবং সাহেবজাদা গুলাম নিজামউদ্দিন সিয়ালভির কাছে হেরে যান।  ২০১০ সালের উপনির্বাচনে তিনি পিএমএল-এন এর প্রার্থী হিসেবে এনএ-৬৮ (সারগোধা-৫) আসন থেকে পাকিস্তানের জাতীয় পরিষদের সদস্য নির্বাচিত হন। তিনি ৯০,২৫৩ ভোট পেয়ে মিয়ান মাজহার কুরেশিকে পরাজিত করেন।  ২০১৩ সালের পাকিস্তানের সাধারণ নির্বাচনে তিনি পুনরায় পিএমএল-এন এর প্রার্থী হিসেবে এনএ-৬৮ (সারগোধা-৫) আসন থেকে নির্বাচিত হন। তিনি ৬৭,৮৮৮ ভোট পেয়ে স্বাধীন প্রার্থী জাভেদ হাসনাইন শাহকে পরাজিত করেন। জাতীয় পরিষদের সদস্য হিসেবে দায়িত্ব পালনকালে তিনি প্রবাসী পাকিস্তানী ও মানবসম্পদ উন্নয়নবিষয়ক ফেডারেল সংসদীয় সচিব এবং আন্তঃপ্রাদেশিক সমন্বয়বিষয়ক ফেডারেল সংসদীয় সচিব হিসেবে কাজ করেন।   তথ্যসূত্র   বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:জীবিত ব্যক্তি
নিইগাতা প্রশাসনিক অঞ্চল (新潟県? নিইগাতা কেন্‌) হল জাপানের বৃহত্তম দ্বীপ হোনশুর চুউবু অঞ্চলে অবস্থিত জাপান সাগরের উপকূলবর্তী একটি প্রশাসনিক অঞ্চল।Nussbaum, Louis-Frédéric. (2005). "Niigata-ken" in  এর রাজধানী নিইগাতা নগর।Nussbaum, "Niigata" at    ইতিহাস  মেইজি পুনর্গঠনের আগে পর্যন্ত নিইগাতা এলাকাটি এচিগো প্রদেশ ও সাদো প্রদেশে বিভক্ত ছিল।Nussbaum, "Provinces and prefectures" at   এখন নিইগাতা নগর জাপান সাগরের উপকূলবর্তী তৃতীয় বৃহত্তম জাপানি নগর, ফুকুওকা ও কিতাকিউশুর পরেই। ম্যাথিউ পেরির আগমনের পর এটিই ছিল বিদেশীদের জন্য খুলে দেওয়া জাপান সাগরের উপকূলবর্তী প্রথম বন্দর। রাশিয়া ও কোরিয়ার সাথে বাণিজ্যে এটি গুরুত্বপূর্ণ ভূমিকা পালন করে।  রাজনীতিবিদ কাকুএই তানাকার নেতৃত্বে এৎসুযাঙ্কাই প্রতিষ্ঠান ১৯৬০ ও ৭০ এর দশকে নিইগাতা প্রশাসনিক অঞ্চলের পরিকাঠামোর উন্নয়নে গুরুত্বপূর্ণ ভূমিকা পালন করেন। এর মধ্যে ছিল জোওএৎসু-শিন্‌কান্‌সেন রেলপথ এবং টোকিওর সংযোজক কানেৎসু এক্সপ্রেসওয়ে।  ২০০৪ এর ২৩শে অক্টোবর চুউএৎসু ভূমিকম্পে নিইগাতা বিপর্যস্ত হয়। ওজিয়া এলাকায় শিন্দো স্কেলে এই ভূমিকম্পের মাত্রা ছিল ৬ এর বেশি।  ২০০৬ এর ৯ই জানুয়ারি এক প্রবল তুষারঝড়ে নিইগাতা ও সংলগ্ন অঞ্চলগুলি ক্ষতিগ্রস্ত হয়। ৭১ জনের প্রাণহানি ও সহস্রাধিক মানুষ আহত হন। ঐ বছরেই এক বৃহৎ সুনামিও জাপান সাগরের উপকূলে আছড়ে পড়ে।   ভূগোল  জাপান সাগরের উপকূল বরাবর নিইগাতা প্রশাসনিক অঞ্চলের বিস্তার প্রায় ২৪০ কিমি। এর দুই প্রধান ভূমিরূপ হল উপকূলীয় সমভূমি ও অভ্যন্তরস্থ পার্বত্য অঞ্চল। এছাড়া রয়েছে সাদো দ্বীপ। চুউবু অঞ্চলের উপাঞ্চল হিসেবে নিইগাতাকে হোকুরিকু ও কোওশিন্‌এৎসু উপাঞ্চলে ফেলা যায়। জাপানের দীর্ঘতম শিনানো নদীর মোহনা নিইগাতা প্রশাসনিক অঞ্চলে অবস্থিত।  ২০১৪ এর এপ্রিলের হিসেব অনুযায়ী নিইগাতা প্রশাসনিক অঞ্চলের ২৫ শতাংশ ভূমি সংরক্ষিত বনাঞ্চল। এর মধ্যে আছে বান্দাই-আসাহি, চুউবু-সাংগাকু, নিক্কো ও ওযে জাতীয় উদ্যান; এচিগো সান্‌যান-তাদামি ও সাদো-য়াহিকো-য়োনেয়ামা উপ-জাতীয় উদ্যান এবং ১৩টি প্রশাসনিক আঞ্চলিক উদ্যান।   অর্থনীতি  নিইগাতা প্রশাসনিক অঞ্চল প্রধানত কৃষিনির্ভর। ধান হল মূল উৎপন্ন ফসল, এবং হোক্কাইদোর পরেই নিইগাতা জাপানে সর্বোচ্চ ধান উৎপাদক প্রশাসনিক অঞ্চল। উওনুমা সন্নিহিত এলাকায় কোশিহিকারি ধান উৎপন্ন হয়, যাকে জাপানে উৎপন্ন শ্রেষ্ঠ ধান বলা হয়।  ধান-নির্ভর অন্যান্য শিল্পও নিইগাতায় গুরুত্বপূর্ণ। নিইগাতার উচ্চমানের সাকে পানীয়, সেন্‌বেই নামক চালের পিঠে, মোচি বা চাল থেকে প্রস্তুত মিষ্টান্ন এবং আরারে নামক চাল-নির্মিত মঠ গোটা জাপানে বিখ্যাত। সাকে উৎপাদনে নিইগাতার স্থান জাপানে তৃতীয়; গুন্‌মা ও কিয়োতোর পর।   খনিজ ও কারিগরী শিল্প  জাপান খনিজ তেলের জন্য আমদানির উপর নির্ভর করলেও নিইগাতায় অল্প তেল উৎপন্ন হয়। ১৯৮৯ খ্রিষ্টাব্দ পর্যন্ত সাদো দ্বীপে একটি সোনার খনি ছিল। সাঞ্জোও ও ৎসুবানে খনিতে জাপানের ৯% রূপা উৎপন্ন হয়।  নিইগাতা প্রশাসনিক অঞ্চল জাপানের নিজস্ব বস্ত্রবয়ন শিল্পের প্রথম কেন্দ্র ছিল। নির্মাণের পর বহুদিন ধরে নিইগাতার কারিওয়া গ্রামের পরমাণু বিদ্যুৎ উৎপাদন কেন্দ্রটি বিশ্বে সর্বাধিক ক্ষমতাসম্পন্ন ছিল। ফুকুশিমা দাই-ইচি নিউক্লীয় দুর্ঘটনার পর এটিকে বন্ধ করে দেওয়া হয়।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:নিইগাতা প্রশাসনিক অঞ্চল
পাপেলুচো চিলির লেখক মারসেলা পাজের সৃষ্ট বাচ্চাদের সিরিজ বইয়ের একটি চরিত্র। ১৯৪৭ সাল থেকে ১৯৭৪ সাল পর্যন্ত এই চরিত্র নিয়ে মোট ১২টি বই প্রকাশিত হয়েছে। চিলির বাচ্চাদের বইয়ের মাঝে তুমুল জনপ্রিয় এই চরিত্র।  সান্তিয়াগোতে বসবাসরত আট বছর বয়েসী এক বালকের দিনলিপির আদলে লিখা এই বইয়ের শিরোনাম মূল চরিত্রের ভিত্তিতে দেয়া। এই ধারণা তৎকালীন বাচ্চাদের সাহিত্য সম্পূর্ণ নতুনত্বের বাহক ছিল। পাপেলুচো দৈনন্দিন জীবনে ঘটে যাওয়া ঘটনা হাস্যরসাত্মকভাবে নিজের দিনলিপিতে ফুটিয়ে তুলতো। তার তীব্র রসবোধ ও সৃজনশীলতা ছিল প্রশংসা পাওয়ার মতো। ইউরোপীয় শিশু সাহিত্যে উল্লেখিত শিশুদের জীবনের এডভেঞ্চারের একটি ছায়া এই ধারাবাহিকে পাওয়া যায়। গসচিনি রচিত ধারাবাহিক গল্প সেম্পে'র শিশু নিকোলাস, রিকমল ক্রমপটনের "জাস্ট উইলিয়াম" ধারাবাহিক এবং এলেনা ফরচুন রচিত "সিলিয়া" গল্পের একই ধরনের সাহিত্যধারা লক্ষণীয়।  ১৯৪৭ সালে পাপেলুচো ধারাবাহিকের প্রথম বই প্রকাশিত হয়। যা চিলির একটি শিশু প্রকাশনি আয়োজিত প্রতিযোগতায় পুরস্কার লাভ করে। ১৯৭৪ সালে প্রকাশিত - "এম আই দিজ লেজি?" বইটি চিলিতে প্রচুর সমাদৃত হয় এবং পরবর্তীতে একে একে আরো এগারোটি বই এই ধারাবাহিকের অংশ হয়।  ২০০৭ সাল পর্যন্ত পাওয়া তথ্যমতে, ১৯৪৭ সাল থেকে এই ধারাবাহিকের পাঁচ মিলিয়নেরও বেশি কপি বিক্রিত হয়েছে।  চিলির স্কুলের এই বইটি "পাঠ্যনীয়" তালিকাভুক্ত করা হয়েছে।   পুরস্কার  ১৯৮২ সালে মারসেলা প্যাজ এই সৃষ্টকর্মের জন্য চিলির জাতীয় সাহিত্য পুরস্কার পান। তার ঠিক কয়েক বছর পরেই ১৯৮৫ সালে লেখিকা মৃত্যবরণ করেন। ১৯৬৮ সালে সুইজারল্যান্ডে অনুষ্ঠিত হান্স ক্রিশ্চিয়ান এন্ডারসন পুরস্কারের জন্য আন্তর্জাতিক শিশুতোষ বই বোর্ডের পক্ষ থেকে পাপেলুচো দ্যা মিশনারি বইটি মনোনীত হয়।   অনুবাদ   চলচ্চিত্র  সিনে এনিমেডরস নামে একটি এনিমেশন স্টুডিও ২০০৭ সালে চ্যানেল ১৩ নামে চিলির একটি টেলিভিশন চ্যানেলের সাথে যৌথভাবে "পাপেলুচো এন্ড দ্যা মারসিয়ান" নামের একটি চলচ্চিত্র মুক্তি দেয়।   বই তালিকা    তথ্যসূত্র    বহিঃসংযোগ   বিষয়শ্রেণী:চিলীয় সাহিত্য বিষয়শ্রেণী:সাহিত্যে পুরুষ চরিত্র বিষয়শ্রেণী:কমিক্সে অভিযোজিত উপন্যাস
রেবতী দাস আসাম রাজ্যের একজন ভারতীয় জাতীয় কংগ্রেসের রাজনীতিবিদ ছিলেন। তিনি জালুকবাড়ির আসাম বিধানসভার প্রাক্তন সদস্য ছিলেন। তিনি অর্থমন্ত্রী অজন্তা নেওগের মা এবং প্রাক্তন মন্ত্রী নগেন নেওগের শাশুড়ি ছিলেন।   রাজনৈতিক পেশা  দাস ১৯৭২ সালের আসাম বিধানসভা নির্বাচনে জালুকবাড়িতে ভারতীয় জাতীয় কংগ্রেসের প্রার্থী ছিলেন। তিনি ৮৮০৯ ভোট পেয়েছেন, মোট ভোটের ৩৮.৩৫%। তিনি তার নিকটতম স্বতন্ত্র প্রতিপক্ষকে ৩০৪৫ ভোটে পরাজিত করেন। তিনি ১৯৭৮ সালের আসাম বিধানসভা নির্বাচনে পুনরায় নির্বাচন চেয়েছিলেন। তিনি ৩৫৫০ ভোট পেয়েছেন, মোট ভোটের ৮.৬৭%। তিনি নির্বাচনে তৃতীয় হন এবং জনতা পার্টির প্রার্থী লক্ষ্যধর চৌধুরীর স্থলাভিষিক্ত হন।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মস্থান অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:আসাম বিধানসভার সদস্য ১৯৭২-১৯৭৮ বিষয়শ্রেণী:আসাম বিধানসভার নারী সদস্য
থাম্ব|23px পতাকা অণুপাত: ২:৩ থাম্ব|আরব বিদ্রোহের পতাকা- আকাবা ২০০৬ আরব বিদ্রোহের পতাকা প্রথম বিশ্বযুদ্ধকালীন সময়ে সংঘটিত আরব বিদ্রোহে আরব জাতীয়তাবাদীরা উসমানীয় সাম্রাজ্যের বিরুদ্ধে ব্যবহার করে।   ইতিহাস  ব্রিটিশ কূটনৈতিক স্যার মার্ক সাইকস এটির নকশা প্রণয়ন করেন। এর উদ্দেশ্য ছিল বিদ্রোহে উদ্দীপনা সৃষ্টির জন্য “আরবত্ব” এর অণুভূতি তৈরী করা।William Easterly, The White Man's Burden, (2006) p. 295 আরব বিদ্রোহ ক্ষেত্রের দিক থেকে সীমাবদ্ধ এবং ব্রিটিশদের কর্তৃক অণুপ্রাণিত হলেও এর পতাকা প্রথম বিশ্বযুদ্ধ পরবর্তী গঠিত আরব রাষ্ট্রসমূহের জাতীয় পতাকাকে অণুপ্রাণিত করেছেন। আরব বিদ্রোহের পতাকা থেকে অণুপ্রেরণা লাভ করা পতাকার দেশগুলো হল মিশর, জর্ডান, ইরাক, কুয়েত, সুদান, সিরিয়া, সংযুক্ত আরব আমিরাত, ইয়েমেন, প্যালেস্টাইন ন্যাশনাল মুভমেন্ট (পিএলও এবং ফিলিস্তিনি কর্তৃপক্ষ কর্তৃক ব্যবহৃত), সোমালিল্যান্ড, সাহরাউয়ি আরব ডেমোক্রেটিক রিপাবলিক এবং লিবিয়া।  থাম্ব|বাম|১৯১৬-১৯১৮ সালের আরব বিদ্রোহের আরব সেনা। আরব মরুভূমিতে সেনাদের বিদ্রোহের পতাকা বহন।  আনুভূমিক রঙ্গুলো আব্বাসীয় (কালো), উমাইয়া (সাদা) এবং ফাতেমীয় (সবুজ) খিলাফতকে নির্দেশ করলে। লাল ত্রিভুজ হাশেমি রাজবংশ নির্দেশ করে।Edmund Midura, Flags of the Arab World , in Saudi Aramco World, March/April 1978, pages 4-9Mahdi Abdul-Hadi, Palestine Facts: The Meaning of the Flag , passia.org  হাশেমিরা উসমানীয় সাম্রাজ্যের বিরুদ্ধে ব্রিটিশদের মিত্র ছিল। যুদ্ধ শেষ হলে হাশেমিদেরকে হেজাজ, জর্ডান, সংক্ষিপ্তকালের বৃহত্তর সিরিয়া ও ইরাকের শাসনভার লাভ করে।  বৃহত্তর সিরিয়া ১৯২০ সালে মাত্র কয়েকমাস টিকে ছিল। ১৯২৫ সালে সৌদ পরিবার হেজাজের হাশেমিদেরকে উৎখাত করে। ১৯৫৮ সালে অভ্যুত্থানের ফলে ইরাক থেকে তারা ক্ষমতাচ্যুত হয়। শুধু জর্ডানে তারা টিকে থাকে।  জর্ডানের আকাবায় ১৯৭ ফুট দৈর্ঘ্য ও ৯৮.৫ প্রস্থ মাপের আরব বিদ্রোহের একটি পতাকা আকাবা পতাকাদন্ডে লাগানো রয়েছে। এটি বর্তমানে বিশ্বের পঞ্চম শীর্ষতম পতাকাদন্ড।   তথ্যসূত্র    আরও দেখুন   প্যান আরব রং  সৌদি আরবের পতাকা  হেজাজ রাজতন্ত্র  ফিলিস্তিনি পতাকা  বিষয়শ্রেণী:ঐতিহাসিক পতাকা বিষয়শ্রেণী:উসমানীয় সাম্রাজ্যে আরব জাতীয়তাবাদ বিষয়শ্রেণী:সর্ব-আরববাদ বিষয়শ্রেণী:রাজনৈতিক পতাকা বিষয়শ্রেণী:আরব জাতীয়তাবাদী প্রতীক বিষয়শ্রেণী:আরবের ইতিহাস
শ্যাম্পেন হলো একটি রঙ বিশেষ যা কিছুটা অতি ফ্যাকাশে সাদাটে হলুদাভ-কমলা ঘরানার রঙ। বেজেরাঙা রঙটিও এর খুব কাছাকাছি। শ্যাম্পেন রঙের নামটি শ্যাম্পেন নামক একপ্রকার সুরা বা পানীয়জলের নাম থেকে এসেছে।  right|thumb|স্ফটিকমণির উপরে শ্যাম্পেন রঙের পোখরাজ স্ফটিক  ইংরেজিতে রঙের নাম হিসেবে শ্যাম্পেন শব্দটির রেকর্ডকৃত প্রথম ব্যবহার হয় ১৯১৫ খ্রিস্টাব্দে।Maerz and Paul A Dictionary of Color New York: 1930 McGraw-Hill Page 192; Color Sample of Champagne: Page 45 Plate 11 Color Sample B3  Note: The color called Champagne in the color box above (color #F7E7CE) matches the color shown as Champagne in Maerz and Paul.  thumb|left|200px|শ্যাম্পেনপূর্ণ গ্লাস  শ্যাম্পেন রঙের রকমফের  মাঝারি শ্যাম্পেন  ডানপাশে বা উপরে প্রদর্শিত রঙটি হলো মাঝারি শ্যাম্পেন'।  প্রদর্শিত শ্যাম্পেন রঙের এই মাঝারি আভাটি শ্যাম্পেন নামে অন্তর্ভুক্ত রয়েছে ডিকশনারি অভ কালার নেমস (১৯৫৫) গ্রন্থে, বইটিতে এর ভুক্তিসংখ্যা #৮৯।  গূঢ় শ্যাম্পেন  ডানপাশে বা উপরে প্রদর্শিত রঙটি হলো গূঢ় শ্যাম্পেন বা ডীপ শ্যাম্পেন।  প্রদর্শিত শ্যাম্পেন রঙের এই গূঢ় আভাটি শ্যাম্পেন নামে অন্তর্ভুক্ত রয়েছে ডিকশনারি অভ কালার নেমস (১৯৫৫) গ্রন্থে, বইটিতে এর ভুক্তিসংখ্যা #৭৩।ISCC-NBS Dictionary of Color Names (1955) in color sample #73 .  কালচে শ্যাম্পেন  ডানপাশে বা উপরে প্রদর্শিত রঙটি হলো কালচে শ্যাম্পেন বা ডার্ক শ্যাম্পেন।  প্রদর্শিত শ্যাম্পেন রঙের এই কালচে আভাটি শ্যাম্পেন নামে অন্তর্ভুক্ত রয়েছে 'আইএসসিসি-এনবিএস ডিকশনারি অভ কালার নেম‌্সে (১৯৫৫), যেখানে এর ভুক্তিসংখ্যা #৯০।  তথ্যসূত্র  বিষয়শ্রেণী:কমলার বর্ণচ্ছটা বিষয়শ্রেণী:সাদার বর্ণচ্ছটা বিষয়শ্রেণী:হলুদের বর্ণচ্ছটা
নিল ক্লার্কসন জনসন (জন্ম: ২৪ জানুয়ারি, ১৯৭০) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৯৮ থেকে ২০০০ মেয়াদে জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন নিল জনসন। দলে তিনি মূলতঃ অল-রাউন্ডার ছিলেন। ডানহাতে ফাস্ট মিডিয়াম বোলিংয়ের পাশাপাশি মাঝারি সারিতে ব্যাটিংয়ে নেমে আক্রমণাত্মক ভঙ্গীমায় খেলতেন। তবে, একদিনের আন্তর্জাতিকে ব্যাটিং উদ্বোধনে নামতেন। দক্ষিণ আফ্রিকা ও ইংল্যান্ডে প্রথম-শ্রেণীর ক্রিকেট খেলেন। বোল্যান্ড, ইস্টার্ন প্রভিন্স, নাটাল, ওয়েস্টার্ন প্রভিন্স, লিচেস্টারশায়ার ও হ্যাম্পশায়ারের পক্ষে খেলেন।   ক্রিকেট বিশ্বকাপ  ১৯৯৯ সালের ক্রিকেট বিশ্বকাপে জিম্বাবুয়ে দলের সুপার সিক্স পর্যায়ে উত্তরণের জন্য জনসন বিরাট ভূমিকা রাখেন। প্রতিযোগিতায় তিনি ম্যান অব দ্য ম্যাচের পুরস্কার পেয়েছেন তিনবার। তন্মধ্যে, সেমি-ফাইনালে অংশগ্রহণকারী দক্ষিণ আফ্রিকার বিপক্ষে তার ভূমিকা ছিল প্রশংসনীয়। ব্যাটিং উদ্বোধনে নেমে দলের পক্ষে সর্বোচ্চ ৭৬ রান তোলেন। এরপূর্বে প্রথম বলেই গ্যারি কার্স্টেনকে আউট করেন। জ্যাক ক্যালিসকে শূন্য রানে আউট করাসহ খেলায় তিনি ২৭ রানে ৩ উইকেট দখল করেন। লর্ডসে অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৩২* সহ ৪৩ রানে ২ উইকেট পান। তা স্বত্ত্বেও তার দল পরাজিত হয়েছিল।   অবসর  ২০০০ সালে ইংল্যান্ড সফরের পর জিম্বাবুয়ে ক্রিকেট ইউনিয়নের সাথে আর্থিক বিষয়ে মতানৈক্য হওয়ায় আন্তর্জাতিক ক্রিকেট অঙ্গন থেকে অবসর নিতে বাধ্য হন। তারপর তিনি দক্ষিণ আফ্রিকা চলে যান। সেখানেই তার শৈশবকাল অতিবাহিত হয়েছিল।   তথ্যসূত্র    বহিঃসংযোগ     Neil Johnson at Cricket Archive  বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:হারারে থেকে আগত ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:আয়ারল্যান্ডের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:মাতাবেলেল্যান্ডের ক্রিকেটার বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
খাস মথুরাপুর ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৮২৩ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৮টি।   শিক্ষা  একটি প্রাথমিক বিদ্যালয়,ছাড়াও একটি বিদ্যালয় রয়েছে, একটি কলেজ রয়েছে। শিক্ষা ব্যবস্থার দিক দিয়ে এখনো পিছিয়ে আছে এই ইউনিয়ন। এখানকার অধিকাংশ জনগণ উচ্চ শিক্ষার জন্য দৌলতপুর কে বেছে নিয়েছে।   আরও দেখুন  মেহেদী হাসান ছোটন   তথ্যসূত্র    বহিঃসংযোগ   বিষয়শ্রেণী:দৌলতপুর (কুষ্টিয়া) উপজেলার ইউনিয়ন
নোমান গ্রুপ বস্ত্র ও পোশাক খাতের একটি বৃহত্তম বাংলাদেশী ব্যবসায়িক গোষ্ঠী। এর কোম্পানিগুলো সারা বিশ্বে বছরে প্রায় ১ বিলিয়ন ডলার মূল্যের টেক্সটাইল ও পোশাক জাতীয় পণ্য রপ্তানি করে এবং প্রায় ৭০,০০০ লোক এই সংস্থাটিতে কাজ করে।"Textile makers get good response at German fair".  নোমান গ্রুপ এর ক্রেতাগুলোর মধ্যে IKEA, Target Corporation, Ernsting’s family GmbH & Co. KG, JC Penney, GAP Inc., Tesco, Li & Fung, Otto Group, American Eagle Outfitters, Carrefour, The Walt Disney Company, Nike, Zara, Mango, Uniqlo, Walmart, Kmart, PVH, Nitori, Esprit Holdings, and HEMA ইত্যাদি উল্লেখ্যযোগ্য।   ইতিহাস  এটি ১৯৬৮ সালে প্রতিষ্ঠিত হয়। এটি ছিল বাংলাদেশের বৃহত্তম সমন্বিত টেক্সটাইল গ্রুপ। ২০১১ সালে নোমান গ্রুপ ছয়টি টেক্সটাইল কারখানা চালু করেছিল; এই সময়ে কোম্পানিটি ১৯টি কারখানা পরিচালনা করে যেখানে প্রায় ৪০,০০০ লোক কাজ করে। ২০১২ সালে নোমান গ্ৰুপ একটি তোয়ালে কারখানা চালু করে। ২০১৫ সালের মধ্যে কোম্পানিটি ২৮টি কারখানা পরিচালনা এবং আরও পাঁচটি নতুন কারখানার উন্নয়ন কাজ শুরু করে।   পণ্য  নোম্যান গ্রুপ সুতা, কাপড়, হোম টেক্সটাইল, বিছানার কভার, পর্দা, লেপ কভার, ডেনিম এবং তোয়ালে উৎপাদন করে।  শীর্ষস্থানীয় পোশাক রফতানিকারী নোমান গ্রুপের সহ-প্রতিষ্ঠান জাবের ও জুবায়ের (জেডএন্ডজেড) ফ্যাব্রিক্স লিমিটেড এর মতে, আদর্শ মান আইএসও ১৮১৮৪ এর অধীনে পণ্যগুলো পরীক্ষা, বৈধ এবং এর উৎপাদন নিয়ন্ত্রক করা হয়।   গ্রাহক  আইকেইএ, টার্গেট, জিএপি, জেসি পেনি, টেস্কো, লি অ্যান্ড ফাং, আমেরিকান এগল, ক্যারফুর, ডিজনি, নাইকি, জারা, ম্যাঙ্গো এবং ইউনিক্লো, ওয়ালমার্ট, টার্গেট, কে-মার্ট, পিভিএইচ, নিটারি, এসপ্রিট এবং এইচএমএ।  নোমান গ্রুপ ইউরোপীয় ইউনিয়ন, মার্কিন যুক্তরাষ্ট্র, জাপান এবং এশিয়ার দেশগুলিতে রপ্তানি করে।   পুরস্কার   ২০১২ সালে এইচএসবিসি এক্সপোর্ট এক্সেলেন্স পুরস্কার  জাতীয় রপ্তানি ট্রফি   তথ্যসূত্র   বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:১৯৯৭-এ বাংলাদেশে প্রতিষ্ঠিত
স্বাধীনতা কমপ্লেক্স (মিনি বাংলাদেশ নামেও পরিচিত) হলো বাংলাদেশের চট্টগ্রাম শহরে অবস্থিত একটি পার্ক। এটি মূলত একটি থিম পার্ক যেখানে বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোকে অবিকল নতুন করে রূপায়ণ করা হয়েছে।   অবস্থান  স্বাধীনতা কমপ্লেক্স চট্টগ্রাম শহরের চান্দগাঁও থানাধীন বহদ্দারহাট বাস টার্মিনালের পাশেই অবস্থিত। এটির উত্তর-পূর্ব পাশে কালুরঘাট স্বাধীন বাংলা বেতার কেন্দ্র অবস্থিত।   নামকরণ ও প্রতিষ্ঠা  ২০০৬ সালে মুক্তিযুদ্ধ মন্ত্রণালয়ের অধীনে বাংলাদেশের প্রাক্তন রাষ্ট্রপতি জিয়াউর রহমানের নামে শহীদ জিয়া স্মৃতি কমপ্লেক্স হিসেবে প্রতিষ্ঠিত হয়। পরবর্তীতে এটিকে স্বাধীনতা কমপ্লেক্স নামে নামকরণ করা হয়। বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোর সমন্বয়ে থিম পার্ক হওয়ায় এটি মিনি বাংলাদেশ নামেও পরিচিত।  বিবরণ  স্বাধীনতা কমপ্লেক্সে রয়েছে বাংলাদেশের জাতীয় সংসদ ভবন, আহসান মঞ্জিল, সুপ্রিম কোর্ট, কৃত্রিম জলরাশি, কার্জন হল, কান্তজীর মন্দির, দরবার হল, বড়কুঠি, ছোটকুঠি, ছোট সোনা মসজিদ, লালবাগ কেল্লা, পাহাড়পুর বৌদ্ধ বিহার, জাতীয় স্মৃতিসৌধ, শহিদ মিনার, সেন্ট নিকোলাস চার্চ, চিরন্তন পল্লি, ট্রেনের নিচে ব্রিজ, ছয়টি কিউচ (বসার স্টল), পাঁচটি পানির ফোয়ারা ও তিনটি কিডস জোন। এছাড়াও রয়েছে, ১৯৭১ সালের মুক্তিযুদ্ধের সাথে মিল রেখে ৭১ মিটার বা ২৩০ ফুট উচ্চতার স্বাধীনতা টাওয়ার। স্বাধীনতা টাওয়ারে রয়েছে একটি রিভলভিং রেস্টুরেন্ট (ঘূর্ণায়মান রেস্তোরাঁ)। ২৩ তলা উচ্চতায় অবস্থিত এই রেস্তোরা থেকে এক নজরে পুরো চট্টগ্রাম শহর, কর্ণফুলী নদী এমনকি বঙ্গোপসাগরও দেখা যায়।   চিত্রশালা   তথ্যসূত্র  বিষয়শ্রেণী:চট্টগ্রামের উদ্যান বিষয়শ্রেণী:চট্টগ্রামের দর্শনীয় স্থান বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশের চিত্তবিনোদন উদ্যান
ব্রেন্ডন কেরি (, ; জন্ম: ১৮ নভেম্বর ১৯৯৪) হলেন একজন অস্ট্রেলীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  কেরি অস্ট্রেলিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ব্রেন্ডন কেরি ১৯৯৪ সালের ১৮ই নভেম্বর তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কেরি অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। কেরি সর্বমোট ২৪৪.৮০ পয়েন্ট নিয়ে সম্মিলিত অবস্থানে সপ্তদশ স্থান অধিকার করেছিলেন; যেখানে শর্ট প্রোগ্রামে তিনি ৮৪.৭৯ পয়েন্ট নিয়ে সপ্তদশ এবং ফ্রি স্কেটিংয়ে ১৬০.০১ পয়েন্ট পেয়ে ষোড়শ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ সিঙ্গেল স্কেটার বিষয়শ্রেণী:অস্ট্রেলিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:নিউ সাউথ ওয়েলসের পুরুষ ক্রীড়াবিদ
তাজকিয়াহ (تزكية) হল একটি আরবি-ইসলামিক পরিভাষা, সংক্ষেপে তাজকিয়া আল-নফস যার অর্থ "আত্মশুদ্ধি"। এটি এমন একটি প্রক্রিয়া যাতে নফস (আত্ম-প্রবৃত্তি বা কামনা) কে প্রবৃত্তি-কেন্দ্রিক দশা থেকে পরিবর্তন করে শুদ্ধি ও আল্লাহর প্রতি আত্মসমর্পণের দশায় নিয়ে যাওয়া হয়। এর ভিত্তি হল বিশুদ্ধ সুন্নত থেকে  শরিয়াহ ও কর্ম অধ্যয়ন এবং নিজ কর্মে‌ তার প্রয়োগ ঘটানো ও তার ফলশ্রুতিতে আল্লাহ সম্পর্কে‌ আধ্যাত্মিক সচেতনতা লাভ করা (সর্ব‌দা এই চেতনা নিয়ে থাকা যে, তিনি তার জ্ঞাতের দিক থেকে আমাদের সাথেই আছেন এবং আমরা যা কিছু করি তা জানেন, পাশাপাশি সর্ব‌দা তার যিকির করা বা তাকে স্মরণ করা চিন্তা ও কর্মে‌র মাধ্যমে), যাকে ইহসানের সর্ব‌োচ্চ পর্যা‌য় বলা হয়। পরিভাষাটির আরেকটি নিকতবর্তী‌ সমার্থ‌ক শব্দ হল ইসলাহ। বিস্তারিত